Амаль сорак гадоў мінула з таго часу, як аперэта Вольны вецер I. Дунаеўскага была ўпершыню пастаўлена ў Маскоўскім тэатры аперэты. I па сённяшні дзень гэты твор уваходзіць у залаты фонд савецкага музычна-тэатральнага мастацтва. Прычына такой папулярнасці аперэты ў тым, што яна вызначаецца яскравым і своеасаблівым меладычным почыркам кампазітара, свежасцю і непаўторнасцю выказвання. У Вольным ветры аўтар не абмежаваўся традыцыйнай для жанру аперэты любоўна-лірычнай тэматыкай, а адлюстраваў важныя падзеі ў палітычным жыцці пасляваеннай Еўропы, міжнародную сітуацыю, складаныя праблемы, якія трэба было вырашаць краінам, што вызваліліся ад фашызму. I. Дунаеўскі звяртаў увагу на дзейнасць калабарацыяністаў, заклікаў да пільнасці народы тых краін, якія сутыкнуліся з унутранай рэакцыяй. Актуальнасць гэтых праблем бясспрэчная і сёння, і таму творчая група, якая ажыццявіла пастаноўку спектакля на сцэне Дзяржаўнага тэатра музычнай камедыі БССР, прысвяціла яе XXVII зезду КПСС і XXX зезду Камуністычнай партыі Беларусі.